EFTA-TILSYNSMYNDIGHEDENS BESLUTNING Nr. 224/96/KOL af 4. december 1996 der træder i stedet for beslutning nr. 189/94/KOL om opstilling af listen over virksomheder i EFTA-staterne, for hvilke der indrømmes midlertidige og begrænsede undtagelser fra de særlige EF-sundhedsbestemmelser for produktion og markedsføring af fersk kød, for så vidt som beslutningen angår Norge

EFTA-TILSYNSMYNDIGHEDEN HAR -

under henvisning til aftalen om Det Europæiske Økonomiske Samarbejdsområde, tilpasset ved protokollen om tilpasning af aftalen om Det Europæiske Økonomiske Samarbejdsområde, særlig artikel 17 og protokol 1, stk. 4, litra d),

under henvisning til den i kapitel I, punkt 19, i bilag I til aftalen om Det Europæiske Økonomiske Samarbejdsområde omhandlede retsakt om betingelserne for indrømmelse af midlertidige og begrænsede undtagelser fra de særlige EF-sundhedsbestemmelser for produktion og markedsføring af fersk kød (Rådets direktiv 91/498/EØF), særlig artikel 2, stk. 2,

under henvisning til aftalen mellem EFTA-staterne om oprettelse af en tilsynsmyndighed og en domstol, tilpasset ved protokollen om tilpasning af aftalen mellem EFTA-staterne om oprettelse af en tilsynsmyndighed og en domstol, særlig artikel 5, stk. 2, litra d), og protokol 1, artikel 1, litra c), og

ud fra følgende betragtninger:

Der blev ved EFTA-Tilsynsmyndighedens beslutning nr. 189/94/KOL (1) for visse norske virksomheder indrømmet midlertidige og begrænsede undtagelser fra de særlige EF-sundhedsbestemmelser for produktion og markedsføring af fersk kød;

beslutningen omfatter ud over de undtagelser, der indrømmes norske virksomheder, tilsvarende undtagelser, der indrømmes Østrig, Finland og Sverige;

den norske regering har bekræftet, at den faktiske situation, som lå til grund for beslutning nr. 189/94/KOL, er uændret, men har anmodet om, at beslutningen for så vidt den angår indrømmelse af midlertidige og begrænsede undtagelser fra de særlige EF-sundhedsbestemmelser for produktion og markedsføring af fersk kød for norske virksomheder, erstattes af en ny beslutning, som kun omfatter norske virksomheder, for hvilke der indrømmes midlertidige og begrænsede undtagelser fra de særlige EF-bestemmelser for produktion og markedsføring af fersk kød, med den begrundelse, at dette er nødvendigt af hensyn til den løsning, der forventes på de igangværende forhandlinger med Den Europæiske Union på veterinærområdet;

en sådan ny beslutning vil ikke på nogen måde ændre den faktiske situation sammenlignet med det, der gælder i henhold til beslutning nr. 189/94/KOL;

der er derfor intet til hinder for at efterkomme den norske regerings anmodning;

de i denne beslutning fastsatte foranstaltninger er i overensstemmelse med udtalelse fra EFTA-Veterinærudvalget, der bistår EFTA-Tilsynsmyndigheden -

VEDTAGET FØLGENDE BESLUTNING:

1. Beslutning nr. 189/94/KOL om opstilling af listen over virksomheder i EFTA-staterne, for hvilke der indrømmes midlertidige og begrænsede undtagelser fra de særlige EF-sundhedsbestemmelser for produktion og markedsføring af fersk kød, erstattes af teksten i bilaget, for så vidt beslutningen vedrører Norge.

2. Denne beslutning træder i kraft den 9. december 1996.

3. Denne beslutning er rettet til EFTA-staterne.

4. Kun den engelske udgave af denne beslutning er autentisk.

Udfærdiget i Bruxelles, den 4. december 1996.

På EFTA-Tilsynsmyndighedens vegne

Björn FRIÐFINNSSON

Medlem af Kollegiet

(1) EFT nr. L 383 af 31. 12. 1994, s. 14.

BILAG

»1. Der indrømmes undtagelser for de virksomheder, der er opført i bilaget, i henhold til artikel 2 i den i kapitel I, punkt 19, i bilag I til aftalen om Det Europæiske Økonomiske Samarbejdsområde omhandlede retsakt om betingelserne for indrømmelse af midlertidige og begrænsede undtagelser fra de særlige EF-sundhedsbestemmelser for produktion og markedsføring af fersk kød (Rådets direktiv 91/498/EØF).

BILAG

Liste over virksomheder i EFTA-staterne, for hvilke der indrømmes midlertidig og begrænset undtagelse fra de særlige sundhedsbestemmelser for produktion og markedsføring af fersk kød

Aktivitet:

S = slagteri

C = opskæringsvirksomhed

CS = kølehus

>TABELPOSITION>